1973S3073 — DA — 01.01.1986 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

Berigtiget ved:

▼B

KOMMISSIONENS BESLUTNING Nr. 3073/73/EKSF

af 31. oktober 1973

om salg af jern- og stålprodukter i visse EFTA-lande

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske Kul- og Stålfællesskab, særlig artiklerne 2 til 6, 60, 70 og 95, første og andet afsnit, og

ud fra følgende betragtninger:

Fællesskabet vil sammen med sine medlemsstater være bundet af aftaler, der er afsluttet med republikken Østrig, republikken Finland, kongeriget Sverige og republikken Portugal, fra det tidspunkt, hvor disse aftaler træder i kraft i overensstemmelse med de derom fastsatte bestemmelser;

ved disse aftaler har de ovennævnte lande forpligtet sig til på deres område og i samhandelen med Fællesskabet at anvende prisregler svarende til dem, som anvendes inden for Fællesskabet på grundlag af traktatens artikel 60; Fællesskabet har på sin side forpligtet sig til at udvide anvendeligheden af de regler, som har hjemmel i artikel 60, til forretninger, der på markederne i disse lande er foretaget af virksomheder hjemmehørende i Fællesskabet;

det har ved udvidelsen af Fællesskabet vist sig nødvendigt at supplere beslutningerne om anvendelse af artikel 60 i traktaten om oprettelse af Det europæiske Kul- og Stålfællesskab med en forpligtelse for Fællesskabets stålindustrivirksomheder til at ►C1 offentliggøre fortegnelser over transportomkostninger i forbindelse med transport ad søvejen ◄ ; det er nødvendigt, at denne forpligtelse udstrækkes til salg af jern- og stålprodukter på de områder, som er nævnt i denne beslutning;

en sådan udvidelse er ikke forudset i traktaten; den er dog i overensstemmelse med bestemmelserne i artikel 5, som navnlig pålægger Fællesskabet at varetage fastsættelse, opretholdelse og overholdelse af normale konkurrencebetingelser; denne udvidelse skal ligeledes virkeliggøre Fællesskabets mål, især dem, der går ud på at fremme udviklingen af den internationale vareudveksling og at overvåge, at priserne på de udenlandske markeder holdes inden for rimelige grænser (artikel 3, litra f);

denne udvidelse udgør derfor et tilfælde, der ikke er omhandlet i traktaten, i henhold til artikel 95, første og andet afsnit;

udvidelsen af disse regler bør sikres ved passende foranstaltninger; anvendelse af de sanktioner, som er fastsat i artikel 64 i tilfælde af overtrædelse, bør fastsættes;

udvidelsen af disse regler ville ikke kunne bevirke, at ændringer af dem under de former, som er fastsat i traktaten, hindres; eventuelle ændringer i de bestemmelser, der er truffet i medfør af artikel 60, skal ligeledes udstrækkes til forretninger, der er foretaget på de pågældende landes markeder;

Fællesskabet har inden for rammerne af ovennævnte aftaler beføjelse til at udsætte anvendelsen af de udvidede regler i tilfælde af anvendelse af den beskyttelsesforanstaltning, som er fastsat på dette område;

efter høring af Det rådgivende Udvalg og efter samstemmende og enstemmigt vedtaget udtalelse fra Rådet,

VEDTAGET FØLGENDE BESLUTNING: